CELEX: 32004D0625
Language: lt
Date: 1093478400000
Title: 2004/625/EB: 2004 m. rugpjūčio 26 d. Komisijos sprendimas, iš dalies keičiantis Sprendimą 2003/526/EB dėl Saro krašte (Vokietija) taikomų apsaugos priemonių prieš klasikinį kiaulių marą nutraukimo ir Slovakijos teritorijos, kurioje taikomos minėtos priemonės, išplėtimo (pranešta dokumentu Nr. K(2004) 3241)(Tekstas svarbus EEE)

31.8.2004   
            
            
               LT
            
            
               Europos Sąjungos oficialusis leidinys
            
            
               L 280/36
            
         
      KOMISIJOS SPRENDIMAS
   
   2004 m. rugpjūčio 26 d.
   iš dalies keičiantis Sprendimą 2003/526/EB dėl Saro krašte (Vokietija) taikomų apsaugos priemonių prieš klasikinį kiaulių marą nutraukimo ir Slovakijos teritorijos, kurioje taikomos minėtos priemonės, išplėtimo
   (pranešta dokumentu Nr. K(2004) 3241)
   (Tekstas svarbus EEE)
   (2004/625/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų, taikomų Bendrijos vidaus prekyboje tam tikrais gyvais gyvūnais ir produktais, siekiant sukurti vidaus rinką (1), ypač į jos 10 straipsnio 4 dalį,
   kadangi:
   
               (1)
            
            
               Reaguodama į klasikinio kiaulių maro atsiradimą tam tikrose valstybėse narėse, Komisija priėmė, inter alia,2003 m. liepos 18 d. Sprendimą 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (2), kuriame nustatytos tam tikros papildomos ligos kontrolės priemonės.
            
         
               (2)
            
            
               Su klasikiniu kiaulių maru susijusi padėtis Saro krašte (Vokietija) labai pagerėjo. Todėl Sprendimu 2003/526/EB priimtos priemonės Saro krašto atžvilgiu neturėtų būti taikomos ir toliau.
            
         
               (3)
            
            
               Slovakijoje neseniai nustatyta, kad klasikiniu kiaulių maru serga laukinės kiaulės Lučeneco rajone, kuriame anksčiau ligos buvo išvengta.
            
         
               (4)
            
            
               Todėl Sprendimą 2003/526/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/526/EB priedas iš dalies keičiamas taip:
   
               1)
            
            
               I dalies 1 punkto (Vokietija) C dalis (Saro kraštas) išbraukiama.
            
         
               2)
            
            
               II dalies tekstas pakeičiamas šiuo tekstu:
               „2, 3, 5, 7 ir 8 straipsniuose nurodytos Slovakijos apskritys:
               
               Apskrities veterinarijos ir maisto administracijos (AVMA): Trnava (apimanti Piešťany, Hlohovec ir Trnava apskritis); Levice (apimanti Levice apskritį); Nitra (apimanti Nitra ir Zlaté Moravce apskritis); Topoľčany (apimanti Topoľčany apskritį); Nové Mesto nad Váhom (apimanti Nové Mesto nad Váhom apskritį); Trenčín (apimanti Trenčín ir Bánovce nad Bebravou apskritis); Prievidza (apimanti Prievidza ir Partizánske apskritis); Púchov (apimanti Púchov ir Ilava apskritis); Ziar nad Hronom (apimanti Ziar nad Hronom, Zarnovica ir Banská Štiavnica apskritis); Zvolen (apimanti Zvolen ir Detva apskritis); Banská Bystrica (apimanti Banská Bystrica ir Brezno apskritis); Lučenec (apimanti Lučenec ir Poltár apskritis).“
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. rugpjūčio 26 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 183, 2003 7 22, p. 46. Sprendimas su paskutiniais pakeitimais, padarytais Sprendimu 2004/375/EB (OL L 118, 2004 4 23, p. 72).